Cessna Comet
„Cessna Comet“ – dvivietis pramoginis lėktuvas, 1917 m. sukurtas ir pagamintas JAV aviacijos pionieriaus Klaido Cesnos (angl. Clyde Cessna). Konstrukciškai tai buvo medinės konstrukcijos drobe dengtas vidursparnis monoplanas su vielinėmis atatompomis sustiprintais sparnais, fiksuota važiuokle ir pusiau uždara kabina. Laikoma, kad tai buvo pirmasis konstruktoriaus bandymas lėktuve įrengti uždarą kabiną. 1917 m. liepos 5 d. šiuo lėktuvu jo kūrėjas pasiekė nacionalinį skrydžio greičio rekordą – 124,6 mylios per valandą (200,5 km/val.) bei nacionalinį skrydžio nuotolio rekordą - 76 mylias (122 km) maršrute iš Blackwell (Oklahomos valstija) į Vičitą (Kanzaso valstija).